Selle tulemusena kujuneksid põllumajanduses ja tööstuses kõrgemad hinnad, suureneksid tootmismahud ja sissetulekud, paraneks tööhõive maal ja tööstuses. Suureneksid ekspordivõimalused, mis on oluline riigi maksebilansi seisukohast. Väheneksid kõlvatu konkurentsi mõjud ja riigieelarve kulud sotsiaalabile. Kokku võttes suureneksid põllumajandustootjate tulud ja  pankadel tekiks lootus saada tagasi oma väljalaenatud raha. Mõnevõrra väheneks teenindus-, kaubandus- ja pangandussektori osakaal, mis on riigi keskmisega võrreldes (põllumajandussektorist rääkimata) praegu liialt ette rebinud.